Βασιλείς της αρχαίας Αθήνας

Ως βασιλείς της αρχαίας Αθήνας, θεωρούμε τους ηγέτες της πόλης που έζησαν κατά κύριο λόγο στα μυθικά χρόνια. Χρονικά τοποθετούνται πριν τους άρχοντες, τους τυράννους και την εγκαθίδρυση της δημοκρατίας στην Αθήνα.

Ο παρακάτω κατάλογος βασίζεται κυρίως σε έργα του ιστορικού Ευσεβίου εκ Καισαρείας και σε μεταγενέστερες πηγές-αναφορές.Γρηγόριος Παλιουρίτης, «Επιτομή Ιστορίας της Ελλάδος», Συνερανισθείσα μεν εκ διαφόρων συγγραφέων υπό Γρηγορίου Παλιουρίτου Διδασκάλου του εν Λιβόρνω Ελληνομουσείου Προσφωνηθείσα δε τη Πανεντίμω Αδελφότητι Των εν αυτή τη Πόλει Ορθοδόξων Ελλήνων... Έκδοσις δευτέρα Επιθεωρηθείσα παρά του Συγγραφέως, Παρά Νικολάω Γλυκεί τω εξ Ιωαννίνων, Εν Βενετία 1815, τόμος Α', σελ. 18-19: [...] "Μετά τον Ωγύγην η Αττική έμεινε χωρίς Βασιλέας σχεδόν διακοσίους χρόνους κατά τον Ευσέβιον (2=Χρονικ.)• έπειτα δε εβασίλευσαν πολλοί, μερικών από τους οποίους μας  εφυλάχθησαν μόνον τα ονόματα, Δράκων, Φόρβας, Περίφας, Κόλαινος, και Ακταίος, αι δε πράξεις μας είναι παντελώς άγνωστοι επειδή η Ιστορία της Ελλάδος λαμβάνει βεβαιοτέραν αρχήν από τον καιρόν του Κέκρωπος". [...]. Η αρχαιολογική-ιστορική κοινότητα δεν έχει αποδείξεις για την ιστορικότητα αυτών των μυθικών προσώπων.

 Πρώτοι βασιλείς 
 Περίφαντας, αυτόχθονας Αθηναίος, ο οποίος ανακηρύχθηκε βασιλιάς των Αθηνών πριν από τον Κέκροπα
 Ωγύγος ή Ωγύγης, κατά τη διάρκεια της βασιλείας του συνέβη ο πρώτος κατακλυσμός στην Ελληνική Μυθολογία.
 Δράκων
 Φόρβας
 Περίφας
 Κόλαινος
 Ακταίος, έδωσε το όνομά του στην περιοχή: Ακταία (σε μεταγενέστερα μυθικά χρόνια ονομάστηκε Αττική).

 Κεκροπίδες 
 Κέκροπας  θεωρείται από μερικούς αρχαίους ιστορικούς ο πρώτος βασιλιάς της Αθήνας, μολονότι ήταν μυθικό ον (μισός άνθρωπος-μισός φίδι).
 Κραναός 
 Αμφικτύων
 Εριχθόνιος 
 Πανδίων
 Ερεχθεύς 
 Κέκροπας Β' 
 Πανδίων Β' 
 Αιγέας 
 Θησέας 
 Μενεσθέας , κατά τη διάρκεια της βασιλείας του ξέσπασε ο Τρωικός Πόλεμος.
 Δημοφών 
 Οξύντης
 Αφείδας 
 Θυμοίτης

 Μελανθίδες 
 Μέλανθος 
 Κόδρος

Άρχοντες
Μετά τον θάνατο του Κόδρου οι απόγονοί του έπαψαν να ορίζονται βασιλείς και ορίζονταν ισόβιοι άρχοντες, με κριτήριο την κληρονομικότητα. Από το 753 π.Χ. οι άρχοντες έπαψαν να ορίζονται με κληρονομικό κριτήριο. Από τους άρχοντες, ο πρώτος ονομαζόταν «επώνυμος» γιατί από αυτόν έπαιρνε όνομα το έτος (επώνυμος άρχων).

Το κείμενο του Ευσεβίου
Anecdota Græca, e codd. MSS. Bibliothecæ regiæ Parisiensis, ed. J.A. Cramer, Volume 2, 1839, Oxford University, σελ. 138

Παραπομπές


Κατηγορία:Τίτλοι στην Αρχαία Ελλάδα